El Canal Salut del Departament de Salut ofereix una sèrie de recursos amb consells generals sobre alimentació saludable, guies alimentàries, receptes saludables i informació sobre la dieta mediterrània i vegetariana, tipus d'aliments, higiene i conservació dels aliments, l'aigua, alimentació i malalties, etc.
L'Agència de Salut Pública de Catalunya disposa, al seu web, d'enllaços al Programa de revisió de menús escolars i a les publicacions (guies, infografies, fulletons, cartells i altres publicacions i materials elaborats des de l'ASPCAT) sobre alimentació per a diferents etapes del cicle vital i de diferents entorns.
Aquesta nova guia de l'Agència de Salut Pública de Catalunya ofereix consells i recomanacions per millorar l'alimentació incorporant uns canvis petits però molt importants per a la salut.
Mitjançant uns missatges molt senzills es donen consells dels aliments que cal consumir més, que cal substituir i que cal reduir.
En aquesta guia de l'Agència de Salut Pública de Catalunya es donen orientacions sobre l'adquisició progressiva d'hàbits alimentaris durant els primers anys de la vida dels infants, amb l'objectiu de millorar-ne l'alimentació i el desenvolupament.
En aquesta guia de l'Agència de Salut Pública de Catalunya podeu trobar reflexions sobre com afavorir que els infants assoleixin hàbits d'alimentació saludables, i també orientacions respecte del paper dels adults i infants en relació amb els àpats o de la importància de servir una quantitat de menjar proporcionada a l'edat i la sensació de gana.
En aquesta guia publicada per l'Agència de Salut Pública de Catalunya s'exposen reflexions al voltant de l'alimentació dels infants en edat escolar: la necessitat que sigui variada i saludable, la distribució dels àpats durant el dia, orientacions per elaborar menús a casa i als centres educatius, etc.
Complement de la guia anterior, amb recomanacions i exemples de programacions de menús escolars per a les temporades de primavera-estiu i tardor-hivern, suggeriments culinaris i consells per adaptar els menús base a situacions particulars relacionades amb malalties o aspectes culturals de l'alimentació.
L'autoria és de l'Agència de Salut Pública de Catalunya.
Es tracta d'un document breu elaborat per l'Agència de Salut Pública de Catalunya amb 10 consells bàsics i senzills per prevenir l'excés de pes dels infants.
L'Agència de Salut Pública de Catalunya ha elaborat aquest recull d'exemples de programació de menús amb plats, tècniques i combinacions que, en funció de la capacitat i tipologia de la cuina, del pressupost i del nombre de comensals, poden ser útils per incorporar algunes novetats en les programacions més clàssiques.
Recomanacions de l'Agència de Salut Pública de Catalunya per fer del pícnic un àpat saborós, segur i saludable.
Inclou propostes d'entrepans i plats per a les carmanyoles.
L'Agència de Salut Pública de Catalunya presenta un breu document amb informació per tenir en compte i recomanacions per programar menús de campus esportius i casals d'estiu.
Inclou un exemple de programació de menú per a quatre setmanes.
Idees i propostes per millorar la qualitat de l'esmorzar i el berenar dels infants, procedents de l'Agència de Salut Pública de Catalunya.
10 consells d'alimentació de l'Agència de Salut Pública de Catalunya per a celebracions i festes infantils.
En aquest document, publicat per l'Agència de Salut Pública de Catalunya, s'explica com preparar àpats fàcils i equilibrats per a les carmanyoles dels fills.
L'Agència de Salut Pública de Barcelona difon una guia per a famílies que ofereix recomanacions per fomentar un estil de vida saludable a casa.
La informació es presenta en sis idiomes (català, castellà, anglès, àrab, urdú i xinès) i amb frases senzilles i imatges entenedores que faciliten la comprensió dels consells.
El Canal Salut del Departament de Salut ofereix informació bàsica per ajudar les famílies a minimitzar riscos relacionats amb aquests trastorns o a actuar davant la sospita que els fills els pateixin.
L'Agència Catalana del Consum disposa de diverses campanyes per a la prevenció dels trastorns de la conducta alimentària.
El Departament de Treball, Afers Socials i Famílies promou aquest programa d'orientació educativa que ofereix a les famílies eines en la qüestió alimentària des de la perspectiva nutricional, relacional i econòmica basada en els principis de la criança positiva.
Aquest web de la Diputació de Barcelona adreçat als joves proposa receptaris de cuina senzilla i vídeos explicatius.